**Maria Annette Tanderø Berglyd** (født 30. november 1999) er en norsk skuespiller. Hun fikk sin første større rolle i 2010, da hun spilte Anne i barnefilmen *Jørgen + Anne = sant* regissert av Anne Sewitsky. I 2012 ble hun nominert til Kanonprisen 2011 under Kosmorama, Trondheims internasjonale filmfestival, for beste kvinnelige hovedrolle for sin rolle i samme film. I 2013 hadde spillefilmen *Gåten Ragnarok* premiere, der hun spilte tenåringsdatteren Ragnhild sammen med Pål Sverre Valheim Hagen. I 2014 var de begge med på innspillingen av den nederlandske filmen *Beyond Sleep* (2016), der også de norske skuespillerne Anders Baasmo Christiansen og Thorbjørn Harr sto på rollelisten.

Hun spilte Ulla Østgaard i NRK-serien *Atlantic Crossing* sammen med Tobias Santelmann og Sofia Helin. Serien gikk på NRK høsten 2020.

Hennes første rolle var en opptreden som blånisse i 2008 på innspillingen til *Julenatt i Blåfjell*. Tidligere hadde hun spilt i reklamefilm og barneteater. Hennes første profesjonelle skuespillerjobb var i 2005 (reklamefilm for Nugatti Max). Hun har erfaring fra skolerevy og opptrådte på den årlige Revykavalkaden på Chateau Neuf i 2016 med en parodiversjon av sangen «Tomorrow» fra *(Annie).*

I tillegg til å jobbe som skuespiller har kortfilmene hennes mottatt diverse nominasjoner. *I am a little anxious today* (2020) ble nominert til Amandusfestivalen i kategorien Amandus UNG og *Tenkte på noe* (2019) ble nominert til Grønnskjerm i september 2019.

Sceneteksten hennes *Hvordan hjelpe Diana* kom til finalen i DUS sin skrivekonkurranse i 2020, som 1 av 6. Det var totalt 22 innmeldte tekster.

Hun er publisert i VirusVår (Pax Forlag, 2020), med novellen *Mammaen til Liv*.

Filmografi og TV
----------------

| Navn | År | Filmrolle | Merknader |
| --- | --- | --- | --- |
| *Jørgen + Anne = sant* | 2011 | Anne |  |
| *Gåten Ragnarok* | 2013 | Ragnhild |  |
| *Beyond Sleep* | 2016 | Inger-Marie | Nederlandsk |
| *Atlantic Crossing* | 2020 | Ulla Østgaard | TV-serie |
| *Made in Oslo* | 2022 | Gine | TV-serie |

Barndom og ungdomsår
--------------------

Olea og broren i "Hvorfor er de så sinte?" (2009) spilt i bakgården i Norderhovgata 3.
Fra forestilling under Kampendagene i 2009 på Kampen bydelshus.
Maria Annette Tanderø ble født i Oslo 30. november 1999. Hun er oppvokst på Kampen i Oslo og var aktiv i Kampen barneteater lenge før hun fikk rollen som Anne i *Jørgen + Anne= sant.* Barne- og ungdomsteater har vært en viktig og stor del av oppveksten hennes.

I 2010 deltok Kampen barneteater på Rampelysfestivalen på Black Box. Rampelysfestivalen den største barne- og ungdomsfestivalen i Norge. Kampen barneteater spilte i den anledning forestillingen *Den triste kongen* skrevet av Ingunn Andreassen. I publikum var blant annet Hans Kongelige Høyhet Kronprins Haakon og barna.

I senere tid ble hun en del av K1 Film og teater fra ca. 2017 og til gruppen ble avsluttet i 2019 grunnet nye budsjetteringer. Gruppen ble ledet av Gerd Brox og Irena Prskalo. Ungdomsgruppen deltok med *Hyener* på DUS i 2017. På egen scene på Aktivitetshuset K1 spilte de forestillingen *Greven Pompidillipromp og Prinsesse Asian Glow* ny dramatikk skrevet av Gerd Brox. Forestillingen var åpen for alle barna som bodde på Tøyen og omegn å komme å se på.

Priser og nominasjoner
----------------------

| År | Pristittel | Kategori | Film |
| --- | --- | --- | --- |
| 2012 | Kanonprisen 2011, Kosmorama | Beste kvinnelige hovedrolle | Jørgen + Anne = sant |

Referanser
----------

1. ↑  SINGSAAS, FRODE (19. mars 2012). «Nominasjonsdryss til «Hodejegerne»». *adressa.no*. Besøkt 15. februar 2023.
2. ↑  Aschat, Reinout Scholten van; Ahlbom, Jakop; Berglyd, Maria Annette Tanderø; Christiansen, Anders Baasmo (11. februar 2016). «Beyond Sleep». FilmCamp, KeyFilm, Nordisk Film. Besøkt 23. oktober 2020.
3. ↑  «Maria Annette Tanderø Berglyd». *IMDb*. Besøkt 23. oktober 2020.
4. ↑  Aftenposten
5. ↑  «I'm a little anxious today». *Amandusfestivalen* **(engelsk)**. Besøkt 23. oktober 2020.
6. ↑  «Grønnskjerm». *www.facebook.com*. Besøkt 23. oktober 2020.
7. ↑  «Scenetekst-konkurransen for ungdom - Tre vinnere ble kåret i juni». *dus.as* **(engelsk)**. Besøkt 30. august 2022.
8. ↑  «Virusvår - Pax Forlag». *www.pax.no* **(norsk)**. Besøkt 30. august 2022.
9. ↑  «Kampen Historielag » Kampen Barneteater og Onsumslaget» **(norsk)**. Besøkt 23. oktober 2020.
10. ↑  «Rampelysfestivalen | Oslo teatersenter». *osloteatersenter.no*. Besøkt 8. juli 2021.
11. ↑  «Dramateket - Den triste kongen». *Dramateket*. Arkivert fra originalen 9. juli 2021. Besøkt 8. juli 2021.
12. ↑  «Rampelysfestivalen». *www.kongehuset.no* **(norsk)**. Besøkt 8. juli 2021.
13. ↑  «Log into Facebook». *Facebook* **(engelsk)**. Besøkt 8. juli 2021.
14. ↑  «Hyener på Dramatikkens hus, 26.03.2017» **(engelsk)**. Besøkt 8. juli 2021.
15. ↑  «Kosmorama, Trondheim Internasjonale Filmfestival (2012)». *IMDb*. Besøkt 24. oktober 2020.

Eksterne lenker
---------------

* (en) Maria Annette Tanderø Berglyd på Internet Movie Database Rediger på Wikidata

* (en) Maria Annette Tanderø Berglyd hos Rotten Tomatoes Rediger på Wikidata

* (en) Maria Annette Tanderø Berglyd hos The Movie Database Rediger på Wikidata
* (no) Maria Annette Tanderø Berglyd hos Filmweb

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** GND **·** ISNI
 |